Jean-Sébastien Giguère

Jean-Sébastien Giguère (s. 16. toukokuuta 1977 Montreal, Quebec, Kanada) on kanadanranskalainen uransa lopettanut jääkiekkomaalivahti. Hänen viimeinen seuransa oli Colorado Avalanche.

Ura
Giguèren varasi NHL:ään Hartford Whalers, vuonna 1995. Hänen varausnumeronsa oli 13:s. Kaudella 1996–1997 hän pääsi pelaamaan jo kahdeksan ottelua Whalersien riveissä.Hockeydb.com  Vuonna 1997 Whalers muutti Raleighiin, Pohjois-Carolinaan, ja seuran uudeksi nimeksi tuli Carolina Hurricanes. Giguère ei kuitenkaan lähtenyt joukkueen mukana sinne, vaan hänet kaupattiin Calgary Flamesin organisaatioon. Hän kuului vuosina 1997–2000 Calgaryn organisaatioon, muttei saanut juurikaan pelivastuuta. Näin ollen Giguère kaupattiin Anaheim Ducksiin vuonna 2000. Ensimmäisellä kaudellaan Anaheimissa hänen pelipaikkansa oli hyvin vaihteleva. Kaudella 2001–2002 Giguère pääsi vihdoin Anaheimin ykkösmaalivahdiksi.

Kaudella 2002–2003 Anaheim pääsi aina Stanley Cup -loppuottelusarjaan asti. Tämä oli paljolti Giguèren ansiota, joka pelasi tuolloin ehdottomasti uransa parasta jääkiekkoa. Anaheim hävisi loppuottelusarjassa New Jersey Devilsille, mutta Giguère valittiin pudotuspelien parhaaksi pelaajaksi.Legends of Hockey 

Kaudella 2006–2007 Jean-Sébastien Giguére ja Anaheim Ducks voittivat Stanley Cupin, otteluvoitoin 4–1 Ottawa Senatorsia vastaan.

Anaheim myi Giguéren tammikuussa 2010 Toronto Maple Leafsiin.

Giguére teki heinäkuussa 2011 kahden vuoden sopimuksen Colorado Avalanchen kanssa.

Giguére lopetti uransa kauden 2013–2014 jälkeen.

 Kaudet  Seura  Ottelut  V-H-T  GAA  Torj.-% 1996–1997  Hartford Whalers   8   1-4-0  3,65  .881 1998–2000  Calgary Flames   22   7-10-2  3,08  .902 2000–2010  Anaheim (Mighty) Ducks  447  206-163-59  2,47  .914 2009–2011  Toronto Maple Leafs   48  17-18-6  2,73  .906 2011–2014  Colorado Avalanche   72  31-21-8  2,51  .914

Lähteet



Viitteet

Luokka:Kanadalaiset jääkiekkomaalivahdit
Luokka:Conn Smythe Trophy -voittajat
Luokka:Hartford Whalersin varaamat pelaajat
Luokka:Vuonna 1977 syntyneet
Luokka:Elävät henkilöt